CELEX: 32014D0952
Language: sk
Date: 2014-12-19 00:00:00
Title: 2014/952/EÚ: Rozhodnutie Politického a bezpečnostného výboru EUMM Georgia/1/2014 zo 19. decembra 2014 o vymenovaní vedúceho pozorovateľskej misie Európskej únie v Gruzínsku (EUMM Georgia)

24.12.2014   
            
            
               SK
            
            
               Úradný vestník Európskej únie
            
            
               L 369/78
            
         ROZHODNUTIE POLITICKÉHO A BEZPEČNOSTNÉHO VÝBORU EUMM GEORGIA/1/2014
   zo 19. decembra 2014
   o vymenovaní vedúceho pozorovateľskej misie Európskej únie v Gruzínsku (EUMM Georgia)
   
      (2014/952/EÚ)
   
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí odsek,
   so zreteľom na rozhodnutie Rady 2010/452/SZBP z 12. augusta 2010 o pozorovateľskej misii Európskej únie v Gruzínsku, EUMM Georgia (1), a najmä na jeho článok 10 ods. 1,
   keďže:
   
               (1)
            
            
               Podľa rozhodnutia 2010/452/SZBP sa Politický a bezpečnostný výbor (ďalej len „PBV“) oprávňuje, aby v súlade s článkom 38 zmluvy prijímal príslušné rozhodnutia na účely vykonávania politickej kontroly a strategického usmerňovania pozorovateľskej misie Európskej únie v Gruzínsku (EUMM Georgia) vrátane rozhodnutia o vymenovaní vedúceho misie.
            
         
               (2)
            
            
               PBV prijal 13. septembra 2013 rozhodnutie EUMM GEORGIA/1/2013 (2) o vymenovaní pána Toiva KLAARA za vedúceho misie EUMM Georgia do 14. decembra 2014.
            
         
               (3)
            
            
               Rada prijala 16. decembra 2014 rozhodnutie 2014/915/SZBP (3), ktorým sa predlžuje mandát EUMM Georgia na obdobie od 15. decembra 2014 do 14. decembra 2016.
            
         
               (4)
            
            
               Vysoká predstaviteľka Únie pre zahraničné veci a bezpečnostnú politiku 16. decembra 2014 navrhla vymenovať pána Kęstutisa JANKAUSKASA za vedúceho misie EUMM Georgia na obdobie od 15. decembra 2014 do 14. decembra 2015,
            
         PRIJAL TOTO ROZHODNUTIE:
   Článok 1
   Pán Kęstutis JANKAUSKAS sa týmto vymenúva za vedúceho pozorovateľskej misie Európskej únie v Gruzínsku (EUMM Georgia) na obdobie od 15. decembra 2014 do 14. decembra 2015.
   Článok 2
   Toto rozhodnutie nadobúda účinnosť dňom jeho prijatia.
   Uplatňuje sa od 15. decembra 2014.
   
      V Bruseli 19. decembra 2014
      
         
            Za Politický a bezpečnostný výbor
         
         
            predseda
         
         W. STEVENS
      
   
   
      (1)  Ú. v. EÚ L 213, 13.8.2010, s. 43.
   
      (2)  Ú. v. EÚ L 251, 21.9.2013, s. 12.
   
      (3)  Rozhodnutie Rady 2014/915/SZBP zo 16. decembra 2014, ktorým sa mení rozhodnutie 2010/452/SZBP o pozorovateľskej misii Európskej únie v Gruzínsku, EUMM Georgia (Ú. v. EÚ L 360, 17.12.2014, s. 56).